Magnus Jøndal

Magnus Jøndal (født 1988) er en norsk pedagog og tidligere håndballspiller som inntil 2021 spilte for SG Flensburg-Handewitt og Norge. Han spilte på Norges lag som tok sølv i VM 2017 og i VM 2019 og bronse i EM 2020. I VM 2019 og EM 2020 kom han på «all star team» som beste venstrekant.

 Karriere 
Jøndal spilte som ung i Hobøl-klubben Tomter IL og senere i Follo-klubben Ski IL, før han ble tatt opp i stallen til  i 2006. Han spilte der til i 2014, da Follo rykket ned, og deretter to sesonger i . 

Jøndal ble tidlig sett på som en av Norges største talenter og har vært på yngre landslag siden han var 16 år. I september 2009 ble Jøndal kalt opp til rekruttlandslaget av Norges trener Robert Hedin som i oktober 2009 spilte Grundfos cup i Polen.http://www.handball.no/p1.asp?p=24788
Etter en god sesong for Follo HK ble Jøndal innkalt til landslaget for å spille Bring Cup 2010http://www.handball.no/p1.asp?p=27252, og fikk her sin landslagsdebut mot Tyskland (27–28) 15. april 2010. I 2016 gikk Jøndal til  i Danmark og i 2018 til Flensburg-Handewitt.

Jøndal spilte på Norges lag som tok sølv i VM 2017 og VM 2019. I VM 2019 kom han på «all star team» som beste venstrekant. I EM 2020 spilte han på Norges lag som tok bronse og ble også der tatt ut på «all star team».

 Biografi 
Jøndal ble født 7. februar 1988 i Lørenskog. Han er oppvokst på Hobøl i Østfold og er sønn av den tidligere landslagsspilleren i håndball Arild Jøndal.http://www.handball.no/Statistikk_Landskamper.asp?LagId=&VS=&SpillerId=8752
Han har en bacheleor i idrettsvitenskaper fra Norges idrettshøgskole.https://www.vg.no/sport/haandball/i/l1P1k9/joendal-fikk-ingen-profftilbud-naa-er-han-vm-stjernen

Etter karrieren som utøver ble han lærer ved idrettsfag ved Bjerke videregående skole i Oslo.https://groruddalen.no/kultur/apen-dag-pa-bjerke-videregaende-skole-her-bygges-framtidens-vinnere/

Utmerkelser
All Star Team EM 2020 

All Star Team VM 2019 

Venstrekant på All Star-team under Studentmesterskapet i håndball 2011. Juryen var utvalgt av arrangør Gøy HK. 

Årets venstrekant i Postenligaen 2009/2010, kåret av spillerne i Postenligaen.http://www.topphandball.no/follo_m/artikkel/8187

Årets spiller i Follo: 2008/2009, kåret både av Follo HK og ØB.

Han ble seriemester i håndball Eliteserien 2014/15.

Referanser

 Eksterne lenker 

Kategori:Norske håndballspillere
Kategori:Spillere i Håndball-EM 2012 for menn
Kategori:Spillere i Håndball-EM 2016 for menn
Kategori:Spillere i Håndball-EM 2018 for menn
Kategori:Spillere i Håndball-VM 2017 for menn
Kategori:Spillere i Håndball-VM 2019 for menn
Kategori:Spillere i Håndball-EM 2020 for menn
Kategori:Håndballspillere for SG Flensburg-Handewitt
Kategori:Personer fra Hobøl kommune
Kategori:Deltakere for Norge under Sommer-OL 2020
Kategori:Håndballspillere under Sommer-OL 2020
Kategori:Håndballspillere for ØIF Arendal
Kategori:Norske pedagoger
Kategori:Pedagoger ved Bjerke videregående skole